Duman

Duman (Fumu en llingua asturiana) ye una banda turca de rock. El so estilu entemeza detáis del folclor turcu col rock modernu (xeneralmente grunge). Duman ta compuestu por Kaan Tangöze(vocales y guitarra rítmica), Batuhan Mutlugil (guitarra principal y coros) y Ari Barokas (baxu y coros).

 Historia 
Nos entamos de la década de los 90, Kaan Tangöze viviera na ciudá norteamericana de Seattle. Foi ellí u compuso'l so primer cantar pal grupu de rock turcu que fadría nel futuru, al mesmu tiempu nel que yera parte d'una banda nomada Mad Madame. Cuando tornara a Turquía, conociera a Batuhan Mutlugil ya Ari Barokas, los cualos pertenecíen a otru grupu de nome Blue Blues Band. Xuntos decidieren entamar una banda a la que nomaríen Duman. Llueu, tres d'un tiempu nel que guetaren un batería pa Duman, apautaren tocar con bateríes ensin banda. Trabayaren col batería Alen Konakoğlu por un llargu periodu hasta'l so caberu álbum.

Anguaño Duman tien espublizaos 11 álbumes, trés d'ellos direutos (Konser 2003, Rock'n Coke Konseri 2006 y Canlı 2011). Llanzaren el so primer álbum Eski Köprünün Altında nel añu 1999 y el so segundu, Belki Alışman Lazım, nel 2002. Dambos álbumes collecharen un bayurosu ésitu nel so país ya inspiraren a una nueva xeneración de bandes de rock turques. En 2004 espublizaríen el so tercer álbum, un discu en direutu nomáu Konser, el cualu sería grabáu en dellos escenarios na ciudá d'Estambul. El so cuartu álbum, tituláu Seni Kendime Sakladım, foi sacáu al mercáu nel 2005. En 2006 y 2008 asoleyen dos discos, un recopilatoriu (En Güzel Günüm Gecem 1999-2006) y un direutu (Rock'n Coke Konseri).

En 2009, Duman fichara por Sony BMG nos estudios de Grouse Lodge (Irlanda), au otros artistes del calter de Michael Jackson, R.E.M. o Muse teníen realizao les sos grabaciones. En 2011 espubliza un álbum en direutu Canlı(direuto n'asturianu) y en 2013 el so caberu discu, Darmaduman, au ta allugáu el cantar Eyvallah (Salú n'asturianu, usáu de mou irónicu), escritu y desendolcáu arriendes de les protestes de la Plaza Taksim d'Estambul de 2013, que se convetiría n'unu de los himnos del returde escontra les polítiques del gobiernu presidíu por Tayyip Erdoğan.

 Discografía 
 Eski Köprünün Altında (1999)
 Belki Alışman Lazım (2002)
 Konser (2003)
 Bu Akşam Konser DVD (2004)
 Seni Kendime Sakladım (2005)
 En Güzel Günüm Gecem 1999-2006 (2007)
 Rock'N Coke Konseri (2008)
 Duman I & II (2009)
 Canlı (2011)
 Darmaduman (2013)

 Referencies 

 Enllaces esternos 
 Fansite 
 Sitiu web oficial  
 Fansite 
 USAsite  
 Fansite  
 Videu d'"Istanbul" del film de Fatih Akin 'Cruciando la ponte - Sintir d'Estambul
 Fansite

Categoría:Grupos de música de Turquía
Categoría:Grupos de música
Categoría:Bandes de rock de Turquía